De nordjyske kommuner skal tilsammen modtage 466 flygtninge i 2014, men Aalbrog Kommune vil ikke have nogen.

Magistraten iindstiller til Aalborg Byråd i dag, at kommunen ikke skal modtage nogen flygtninge. Det synes folketingsmedlem Per Clausen, der er byrådskandidat for Enhedslisten i Aalborg, er for dårligt. - Denne holdning udsender et signal om, at Aalborg Kommune har nok i sig selv og ikke vil være med til at sikre, at Danmark kan tage godt imod de flygtninge, der kommer til Danmark. Det kan Aalborg Kommune ikke være bekendt, siger Per Clausen. Enhedslisten opfordrer nu Aalborg Kommune, til at ændre holdning i sagen. De mener, at Aalborg Kommune burde modtage mindst 150 flygtninge.